**Танлов шартлари**

Лойиҳани амалга ошириш, жумладан, Ўзбекистон Республикасининг сув хўжалиги соҳасини ривожланишини таъминлайдиган илмий ва амалий ечимларга қаратилган бўлиши лозим.

Грантлар якунида янги ёки такомиллаштирилган маҳсулотлар (товарлар, ишлар, хизматлар), илғор технологияларни яратиш ёки мавжудларини такомиллаштиришга йўналтирилган лойиҳаларга алоҳида устунлик берилади.

Танловда илмий тадқиқот ва олий таълим муассасалари, уларнинг таркибида ташкил этилган илмий тадқиқот лабораториялари ҳамда Ўзбекистон Республикаси ҳудудида илмий тадқиқотларни амалга ошириши мумкин бўлган бошқа илмий ташкилотларнинг лойиҳалари қатнашади. Лойиҳанинг илмий раҳбари тегишли илмий даражага эга бўлиши шарт.

Грантлар танлов натижаларига асосан лойиҳани амалга оширувчи илмий жамоанинг лойиҳа раҳбарига бепул ва қайтармаслик асосида тақдим этилади.

Лойиҳа раҳбари ва илмий жамоа аъзолари лойиҳани амалга оширувчи ташкилотнинг ходимлари ва фуқаролигидан қатъи назар лойиҳани амалга ошириш ва амалиётга татбиқ этиш давомида ташкилот билан меҳнат ва фуқаролик-ҳуқуқий муносабатларига эга бошқа шахслар бўлиши мумкин.

Лойиҳани амалга оширишнинг тўлиқ муддати давомида лойиҳа раҳбари ташкилот билан меҳнат муносабатларида бўлиши керак, лойиҳа раҳбари билан тузилган меҳнат шартномаси масофадан туриб ишни бажариш бўйича шартнома бўлиши мумкин эмас.

Лойиҳа раҳбари аризани топшириш муддатидан аввал соҳа бўйича Web of Science Core Collection ёки (Scopus) маълумотлар базасида индексланган нашрларда, маҳаллий ва хорижий илмий нашрларда 2014 йилнинг 1 январидан бошлаб камида 3 та мақола чоп этган бўлиши керак:

Йиллик молиялаштириш миқдори лойиҳани амалга ошириш бўйича тақдим этилган ҳисоботларни экспертизадан ўтказиш натижалари ва лойиҳани бажарувчи томонидан грант маблағларидан мақсадли фойдаланилиши асосида аниқланиши мумкин.

Ушбу танловда илмий техник кенгаш аъзолари қатнашиши ҳамда талабнома тақдим этишга ҳақли.

Давлат сири бўлган маълумотларни ўз ичига олган лойиҳалар Ўзбекистон Республикаси қонунчилигида белгиланган қоидаларга мувофиқ расмийлаштирилади.

Илмий лойиҳани тақдим этишнинг мажбурий шартлари лойиҳа раҳбари томонидан илмий жамоанинг қуйидаги мажбуриятларни бажариши бўйича қабул қилинади:

1. Ўзининг илмий изланишлари натижаларини Ўзбекистон Республикаси қонунчилигига мувофиқ жамиятнинг ноёб мулкига айлантириш, уларни “Фан тармоғи” (Web of Science Core Collection) ёки “Scopus” (Сcопус) маълумотлар базаси ҳамда маҳаллий ва хорижий илмий нашрларда чоп этиш;

2. Республиканинг турли ҳудудларидаги муассасалар билан ўзаро интеграцияни таъминлаш, у ердаги илмий-тадқиқот муассасалари ва олий ўқув юртларида фаолият кўрсатаётган 40 ёшгача бўлган ёш олимлар ва тадқиқотчиларни қўллаб-қувватлаш мақсадида ёш олим ёки тадқиқотчини лойиҳани бажарувчи жамоа таркибига киритиш;

Танловга аризалар танлов ҳужжатларининг намунадаги шаклларга мувофиқ мазмуни бир хил бўлган босма ва электрон шаклларда тақдим этилади.

Аризалар Ўзбекистон Республикаси Сув хўжалиги вазирлигига ўзбек тилида тақдим этилади.

Сув хўжалиги вазирлигига танловга оид қоғоз шаклда тақдим этилган лойиҳалар илмий-тадқиқот институтлари илмий ишлар ва инновациялар бўйича директор ўринбосари ва олий таълим муассасаларининг илмий ишлар ва инновациялар бўйича проректорлари томонидан имзолаган йўлланма хати асосида белгиланган муддатларда қабул қилинади.

Аризанинг қоғоз нусхаси (жумладан, унга қўшимча материаллар) лойиҳа раҳбари ва ташкилот раҳбари томонидан имзоланиши шарт.

Топширилган аризалар қайтарилмайди.

Танловда иштирок этишга қуйидаги ҳолларда рухсат этилмайди:

а) вазирликга танлов ҳужжатларининг илмий янгилиги, долзарблиги ва ноёблиги кам бўлган аризалар;

б) танловни ўтказиш ва танлов ҳужжатлари мазмунига қўйилган талабларга риоя қилмаган ҳолда расмийлаштирилган ва тақдим этилган аризалар;

в) тақдим этилган лойиҳаларнинг электрон нусхасидан босма нусхаси фарқли бўлган аризалар;

г) босма нусхаси белгиланган муддатдан кечиккан ҳолда тақдим этилган аризалар;

д) танловда иштирок этиш учун талабгорларга оид белгиланган малака талабларига зид маълумотлар мавжуд бўлган аризалар.

Лойиҳа раҳбари танловда иштирок этиш учун тақдим этилган аризани танлов комиссияси томонидан кўриб чиқилгунга қадар ёзма равишда билдирги бериш орқали қайтариб олиш ҳуқуқига эга.

Танловга тақдим этилган аризалар илмий ва илмий-техник дастурлар, лойиҳаларни кўриб чиқиш бўйича амалдаги ҳужжатларга ҳамда илмий, илмий-техник дастурлар ва лойиҳаларни танлов асосида саралаб олишнинг танлов шартларига мувофиқ дастлабки ва асосий экспертизадан ўтади.

Аризаларни экспертизага топшириш лойиҳа раҳбарлари томонидан илмий ва инновацион фаолиятнинг устувор йўналишларига мувофиқ амалга оширилади.

Танлов натижалари Сув хўжалиги вазирлигининг Илмий-техник кенгаши томонидан кўриб чиқилади. Танлов натижалари Сув хўжалиги вазирлиги Кенгаши хулосаси билан тасдиқланади.

Танлов натижалари бўйича ғолиблар рўйхати вазирликнинг [www.suvchi.gov.uz](http://www.suvchi.gov.uz) сайтида эълон қилинади.

Танлов натижалари тасдиқланганидан кейин шартнома матни ғолиб бўлган лойиҳа раҳбарларига қуйидагиларни кўрсатган ҳолда имзолаш ва расмийлаштириш учун юборилади:

- илмий тадқиқот йўналиши;

- илмий тадқиқотни амалга ошириш учун иш режаси ва харажатлар сметаси;

- лойиҳа раҳбарининг лойиҳа бажарилиши бўйича оралиқ ва йиллик ҳисоботларни тақдим этиб бориш мажбурияти;

- ташкилотнинг илмий жамоани зарур бинолар, ускуналар ва материаллар билан таъминлаш, шунингдек, илмий тадқиқотлар учун мавжуд экспериментал базага кириш мажбурияти;

- ташкилот раҳбарининг илмий жамоа аъзоларининг ҳар бири билан грант ажратилиши билан боғлиқ тегишли фуқаролик-ҳуқуқий ёки меҳнат шартномаларини тузиш мажбурияти;

- ташкилотнинг лойиҳа раҳбари томонидан берилган ёзма сўровига кўра, илмий жамоа аъзоларига лойиҳани амалга ошириш учун мукофот пули тўлаш мажбурияти;

- ташкилотнинг грант харажатларининг алоҳида ҳисобини юритиш (грант бўйича қўшимча харажатларни ҳисобга олиш) ва мақсадли ишлатилиши тўғрисида ҳисобот бериш мажбурияти;

- мониторингда қатнашиш мажбурияти;

- грант маблағларидан мақсадсиз фойдаланиш ҳолати аниқланган, шунингдек, шартнома муддати тугагандан кейин фойдаланилмаган грант маблағлари мавжуд бўлган тақдирда тарафлар ўртасидаги шартномани бекор қилиш ва/ёки грант маблағларини қайтариш (қисман қайтариш) тартиби ва шартлари;

- шартнома лойиҳаси қабул қилингандан кейин 15 иш куни ичида лойиҳа раҳбари ва ташкилотнинг ваколатли мансабдор шахси томонидан имзоланган шартномани, лойиҳа раҳбари ёки ташкилот ташаббуси билан шартномани имзолаш рад этилса, бунинг асосини вазирликка тақдим этиши шарт.

Белгиланган тартибда 5 иш куни мобайнида шартнома тақдим этилмаса, тегишли лойиҳа ғолиб лойиҳалар рўйхатидан чиқарилади, бу ҳақдаги хабарнома вазирликнинг расмий веб-сайтида эълон қилинади.

Илмий лойиҳалар шартномада кўрсатилган мазмун ва шартларга мувофиқ амалга оширилиши шарт.

Илмий лойиҳага ажратилган маблағлардан мақсадсиз фойдаланилганлик ҳолатини аниқлаш шартноманинг бекор қилиниши ва/ёки шартномада кўрсатилган тартибда пул маблағларини қайтариш (қисман қайтариш) учун асос бўлади.

Илмий лойиҳага ажратилган маблағлардан мақсадсиз фойдаланганлик учун лойиҳа раҳбари ва ижрочи ташкилот жавобгар бўлади.